Republica Moldova îşi recheamă ambasadorul de la Moscova. Într-un microbuz al ambasadei au fost descoperite 350 de kilograme de steroizi.
Un microbuz cu numere diplomatice care transporta 350 de kilograme de steroizi a fost oprit la vama Republicii Moldova cu Ucraina. Steroizii ar fi avut o valoare pe piață de peste 400.000 de dolari. Guvernul de la Chișinău l-a chemat pe trimisul său din Rusia, Andrei Negruță, pentru a da explicații.
Un microbuz cu numere diplomatice transporta 350 de kilograme de steroizi și substanțe anabolizante când a fost oprit de vameși și ofițeri ai securității la punctul vamal Palanca, la granița cu Ucraina. Automobilul avea ca destinație finală Rusia, transmite Reuters.Totul s-a întâmplat sămbătă, 5 decembrie, iar șoferul microbuzului a fost reținut pentru 72 de ore.Serviciul vamal din Republica Moldova estimează că steroizii ar fi avut o valoare de 464.698 de dolari dacă ar fi ajuns să fie vânduți.Guvernul de la Chișinău a decis să îl cheme înapoi pe Andrei Neguță, reprezentantul țării în Rusia, pentru a da explicații. Diplomatul nu a făcut nici un comentariu pe marginea problemei care îl privește."Este o rușine pentru Moldova", a spus Igor Dodon, completând că Negruță va suporta consecințele dacă va fi găsit vinovat.